1. ปัจจัยความเสี่ยง

ลักษณะของธุรกิจของบริษัท
มีปัจจัยความเสี่ยงที่อาจเกิดขึ้นและอาจมีผลกระทบต่อการดำเนินงานในอนาคต
ซึ่งสามารถแบ่งแยกเป็นหัวข้อใหญ่ๆ ได้ดังนี้

1.  ความเสี่ยงของธุรกิจ

ธุรกิจการพัฒนาอสังหาริมทรัพย์เป็นธุรกิจที่ได้รับผลกระทบโดยตรงและร้ายแรงจากภาวะวิกฤตการณ์ทางเศรษฐกิจในช่วงหลายปีที่ผ่านมา
ปัจจุบันภาวะของธุรกิจการพัฒนาอสังหาริมทรัพย์ได้ปรับตัวดีขึ้นโดยได้รับปัจจัยเกื้อหนุนจากอัตราดอกเบี้ยดอกเบี้ยเงินกู้เพื่อใช้ในการซื้อที่อยู่อาศัยอที่อยู่ในระดับต่ำ
การที่ธนาคารหรือสถาบันการเงินเริ่มปล่อยสินเชื่อสู่ระบบ และอัตราดอกเบี้ยเงินฝากที่อยู่ในระดับต่ำ
ซึ่งส่งผลให้ผู้ที่มีเงินออม นำเงินออมมาลงทุนในธุรกิจอสังหาริมทรัพย์ ซึ่งให้ผลตอบแทนที่สูงกว่า
อาทิเช่น การลงทุนซื้อคอนโดมิเนียมเพื่อให้เช่า เป็นต้น
ประกอบกับนโยบายการกระตุ้นเศรษฐกิจโดยการออกมาตรการต่างๆในภาคอสังหาริมทรัพย์ของรัฐบาลในปี
2546 เพื่อสนับสนุนให้มีประชาชนให้ซื้อที่อยู่อาศัย อาทิ

1.  การให้อนุญาตให้นำเอาเงินดาวน์บ้านมาใช้ในการหักลดหย่อนภาษีได้ไม่เกิน 50,000 บาท

2.  การลดหย่อนค่าธรรมเนียมการโอน จากร้อยละ 2.0 ของราคาประเมินเหลือเพียงร้อยละ
    0.01

  ถึงสิ้นปี 2546

3.  การลดภาษีธุรกิจเฉพาะสำหรับรายรับจากการขายอสังหาริมทรัพย์จากร้อยละ 3.3
    เหลือเพียงร้อยละ 0.11 จนถึงสิ้นปี 2546

4.  การให้ธนาคารของรัฐสนับสนุนสินเชื่อเพื่อการซื้อที่อยู่อาศัยแก่ข้าราชการ

ซึ่งปัจจัยเหล่านี้ได้ส่งผลให้ผู้บริโภคเริ่มมีความเชื่อมั่นในการฟื้นตัวของเศรษฐกิจ
จึงส่งผลให้ประชาชนมีความมั่นใจในการที่จะซื้อหรือลงทุนในที่อยู่อาศัย
และส่งผลให้ธุรกิจพัฒนาอสังหาริมทรัพย์ฟื้นตัวเป็นอย่างเห็นได้ชัดในปี 2546
ส่งผลให้เกิดการแข่งขันด้านการตลาดมากขึ้น ผู้ประกอบการที่มีความพร้อมทั้งด้านทำเลที่ตั้ง เงินทุน
และความสามารถด้านการตลาด ย่อมได้เปรียบรายอื่น
ดังนั้นเมื่อรัฐบาลไม่ต่ออายุมาตรการดังกล่าวข้างต้นในปีถัดไป
ธุรกิจอสังหาริมทรัพย์ย่อมได้รับผลกระทบอย่างหลีกเลี่ยงมิได้ อย่างไรก็ตาม
บริษัทจะดำเนินธุรกิจด้วยความระมัดระวังและรอบคอบเพื่อลดความเสี่ยงทางธุรกิจลง

2.  ความเสี่ยงเรื่องราคาต้นทุนวัสดุก่อสร้าง

โครงการของบริษัทส่วนใหญ่มีระยะเวลาการก่อสร้างประมาณ 12 – 36 เดือน ดังนั้น
บริษัทอาจมีความเสี่ยงในเรื่องของต้นทุนวัสดุก่อสร้างที่ปัจจุบันได้มีการปรับราคาขึ้นอย่างต่อเนื่อง
อย่างไรก็ตาม บริษัทมีนโยบายในการว่าจ้างผู้รับเหมาในการก่อสร้างโครงการของบริษัทแบบ Turn
Key ซึ่งการว่าจ้างแบบ Turn Key
ได้ช่วยให้บริษัทลดความเสี่ยงเกี่ยวกับต้นทุนวัสดุก่อสร้างได้ระดับหนึ่ง

3.  ความเสี่ยงเกี่ยวกับความต่อเนื่องของโครงการ

ปัจจุบันบริษัทมีความเสี่ยงเกี่ยวกับความต่อเนื่องของโครงการน้อยมาก
เนื่องจากบริษัทประสบความสำเร็จในการปรับปรุงโครงสร้างหนี้และการระดมทุน
อีกทั้งยังสามารถจัดหาผู้ร่วมทุนและร่วมพัฒนาเพื่อดำเนินโครงการใหม่ ทำให้ในปี 2546
บริษัทสามารถเปิดโครงการใหม่ได้ 2 โครงการ คือ

1.  โครงการ “เดอะ ล็อฟท์ สาทร” ซึ่งเป็นโครงการระยะสั้นประมาณ 1 ปี
    ภายใต้การดำเนินงานโดย บริษัท สเตรทติจิค พร็อพเพอร์ตี้ จำกัด
    ซึ่งเป็นบริษัทย่อยของบริษัทได้เปิดตัวโครงการร่วมทุน ระหว่างบริษัท ไรมอน แลนด์ จำกัด
    (มหาชน) (55%) และ บริษัท คูดู จำกัด (45%) ซึ่งจนถึงสิ้นเดือน ธันวาคม 2546
    สามารถขายไปแล้วจำนวน 17 ยูนิต คิดเป็นร้อยละ 68 ของโครงการ
    คิดเป็นยอดขายประมาณ 270 ล้านบาท โดยยอดขายทั้งโครงการประมาณ 409 ล้านบาท
    และได้ทำการโอนบ้านไปแล้ว 8 ยูนิต ณ สิ้นเดือน ธันวาคม 2546

2.  โครงการอาคารชุด “เดอะ เลคส์” ตั้งอยู่ตรงข้ามศูนย์ประชุมสิริกิตต์
    ซึ่งบริษัทสามารถจัดหาผู้ร่วมทุนและเข้าลงทุนในรูปแบบกองทุนรวมอสังหาริมทรัพย์ได้สำเร็จ
    (รายละเอียดกองทุนฯ ปรากฏในหน้า 21 )
    โดยบริษัทได้เปิดขายโครงการอย่างเป็นทางการเมื่อวันที่ 14 สิงหาคม 2546
    และสามารถขายหมดทั้ง 172 ยูนิต ภายในเวลาอันรวดเร็ว
    คิดเป็นมูลค่าขายของโครงการรวมประมาณ 1.6 พันล้านบาท บริษัทคาดว่าโครงการนี้
    จะแล้วเสร็จในไตรมาส 3 ปี 2547
    และสามารถรับรู้ผลตอบแทนส่วนใหญ่จากการลงทุนในโครงการนี้ ได้ในไตรมาส 2
    และไตรมาส 3 ของปี 2547 โดยบริษัทคาดว่าจะมีผลตอบแทนจากโครงการนี้ประมาณ
    280-300 ล้านบาท

3.  บริษัทได้ลงทุนในโครงการระยะปานกลางอีก 2 โครงการ ซึ่งบริษัทได้เปิดตัวไปแล้วในต้นปี
    2547 ได้แก่ โครงการอาคารชุด “เดอะ ลีเจนด์ ศาลาแดง” ในซอยศาลาแดง
    ดำเนินงานโดยบริษัทเอง และ โครงการอาคารชุด “เดอะ ล็อฟท์ เย็นอากาศ” ในซอยอมร
    ถนนนางลิ้นจี่ ดำเนินงานโดยบริษัท คอนเท็มโพรารี่ พร็อพเพอร์ตี้ จำกัด ซึ่งเป็นบริษัทย่อย
    ร่วมทุนระหว่างบริษัท ไรมอน แลนด์ จำกัด (มหาชน) (50.96%) และบริษัท คูดู จำกัด
    (49.04%) โดยแต่ละโครงการมีมูลค่าโครงการประมาณ 800 ล้านบาท

4.  ความเสี่ยงด้านรายได้รับของบริษัท

บริษัทมั่นใจว่าบริษัทไม่มีความเสี่ยงในด้านรายได้รับในปี 2547
เนื่องจากโครงการร่วมทุนที่บริษัทได้เปิดตัวไปนั้น ซึ่งได้แก่ โครงการ เดอะ ล็อฟท์ สาทร และ
โครงการ เดอะ เลคส์ ซึ่งคาดว่าจะแล้วเสร็จภายในไตรมาสที่ 2 และไตรมาสที่ 4 ของปีนี้
ซึ่งจะส่งผลให้บริษัทรับรู้รายได้จากการโครงการเหล่านี้ได้ในปีนี้ นอกจากนี้
บริษัทยังมีรายได้ในรูปของดอกเบี้ยเงินให้กู้ยืมเพื่อใช้ในการซื้อที่ดินในการโครงการดังกล่าว
รายได้ค่าเช่าอาคาร ปรีชา คอมเพล็กซ์ ประมาณ 0.15 ล้านบาท ต่อเดือน
และรายได้จากการบริหารโครงการประมาณ 4 ล้านบาท ต่อเดือน

5.  ความเสี่ยงด้านการบริหารและจัดการ

    1.  ความเสี่ยงในการเปลี่ยนแปลงกลุ่มผู้ถือหุ้นรายใหญ่

บริษัทอาจมีความเสี่ยงในการเปลี่ยนแปลงกลุ่มผู้ถือหุ้นใหญ่ในอนาคต
เนื่องจากการดำเนินการตามแผนฟื้นฟูกิจการ ได้มีนักลงทุนกลุ่มใหม่ นำโดย บริษัทหลักทรัพย์ ซีมิโก้
จำกัด (มหาชน) (“ซีมิโก้”) เข้ามาเป็นผู้ถือใหญ่ของบริษัท
ซึ่งซีมิโก้ถือได้ว่าเป็นนักลงทุนทางการเงิน (Financial Investor)
ซึ่งอาจจะมีการขายหุ้นส่วนของตนออกในอนาคตได้
ทำให้บริษัทและผู้ถือหุ้นรายย่อยอาจมีความเสี่ยงที่เกิดขึ้นจากการเปลี่ยนแปลงในโครงสร้างผู้ถือหุ้น
ในกรณีที่ผู้ถือหุ้นใหญ่มีการขายหุ้นออกไปเป็นจำนวนมาก
โดยมีผู้เข้าซื้อในตลาดหลักทรัพย์ที่เป็นนักลงทุนรายย่อย
อาจทำให้บริษัทขาดผู้ถือหุ้นรายใหญ่ที่จะมีส่วนร่วมในการกำหนดแนวทาง นโยบายในการบริหาร
และดูแลการดำเนินธุรกิจของบริษัท หรือในกรณีที่ผู้ซื้อหุ้นเป็นนักลงทุนใหญ่รายอื่น
อาจส่งผลต่อการเปลี่ยนแปลงแนวนโยบายธุรกิจ อย่างไรก็ตาม ณ วันที่ 24 พฤศจิกายน 2546
ซีมิโก้ ถือหุ้นของบริษัทอยู่ประมาณร้อยละ 25
และผู้บริหารของซีมิโก้ได้เข้าร่วมเป็นคณะกรรมการของผู้บริหารแผนและของบริษัท

6.  ความเสี่ยงทางด้านการเงิน

    1.  ความเสี่ยงทางด้านข้อจำกัดของแหล่งเงินทุน

บริษัทยังคงมีความเสี่ยงด้านข้อจำกัดของแหล่งเงินทุนอยู่บ้าง
เนื่องจากบริษัทเพิ่งฟื้นตัวจากการฟื้นฟูกิจการและยังไม่มีรายได้จากผลประกอบการมากนัก โดย ณ
สิ้นปี 2546 บริษัทมีกระแสเงินสดสุทธิจากการดำเนินงานติดลบ 49 ล้านบาท อย่างไรก็ตาม
บริษัทเริ่มรับรู้รายได้จากโครงการ เดอะ ล็อฟท์ สาทร ในไตรมาส 4 ปี 2546
และได้ทยอยรับรู้รายได้อย่างต่อเนื่องในปี 2547 นอกจากนี้ ในไตรมาส 2 และ 3 ปี 2547
บริษัทจะสามารถรับรู้รายได้ส่วนใหญ่ของโครงการ เดอะ เลคส์ อีกโครงการหนึ่ง

ในปี 2546 บริษัทได้มีการระดมทุนจากจำหน่ายหุ้นเพิ่มทุนในเดือนมิถุนายน 2546
ทำให้บริษัทได้รับเงินสดจำนวน 142
ล้านบาทโดยเงินส่วนหนึ่งถูกใช้ไปในการซื้อหน่วยลงทุนกองทุนรวมบางกอกพร็อพเพอร์ตี้
ซึ่งลงทุนในโครงการ “เดอะ เลคส์” และบางส่วนถูกใช้ไปในการดำเนินงาน ในเดือนพฤศจิกายน
2546 บริษัทได้ระดมทุนโดยการออกหุ้นเพิ่มทุนแก่นักลงทุนเฉพาะเจาะจง
ส่งผลให้บริษัทได้รับเงินสดแล้วประมาณ 210 ล้านบาท เพื่อรองรับการดำเนินงานในอนาคต
โดยบริษัทได้ดำเนินการหามาตรการรองรับความเสี่ยงด้านแหล่งเงินทุนไว้แล้วระดับหนึ่ง
โดยส่วนหนึ่งจะเป็นเงินที่ได้จากการเพิ่มทุน ส่วนหนึ่งจะเป็นเงินจากการร่วมทุนกับบริษัทอื่น
และส่วนที่เหลือเป็นเงินกู้ยืม สรุปได้ดังนี้

  ------------------- ----------------------------- ----------- ----------------------------- ----------------------------
  1. โครงการ เดอะ                                                                             
  ล็อฟท์ สาทร (โดย บจ.                                                                          
  สเตรทติจิค พร็อพเพอร์ตี้)                                                                         

  เงินลงทุนทั้งสิ้นประมาณ   ประมาณการระยะเวลาในการใช้เงิน   แหล่งเงินทุน                                 หมายเหตุ
  (ล้านบาท)                                                                                    

                                                    (ล้านบาท)    จาก                           

  290                 ต.ค. 45                       100         เงินกู้ผู้ถือหุ้น                     บมจ. ไรมอน แลนด์ ให้กู้ จำนวน 55
                                                                                              ล้านบาท และ บจ. คูดู ให้กู้ จำนวน
                                                                                              45 ล้านบาท สัญญากู้ลงนาม 3 ต.ค.
                                                                                              45

                      มี.ค. 46-มี.ค.47                120         เงินกู้ยืมธนาคาร                  สัญญากู้ลงนาม 20 มี.ค. 46
                                                                                              (ในไตรมาสที่ 1 ของปี 2547
                                                                                              บริษัทได้จ่ายคืนเงินกู้ทั้งจำนวนแล้ว)

                      พ.ย. 45- มี.ค.47               70          เงินทุนและเงินจากการขายโครงการ   

                                                                                              
  ------------------- ----------------------------- ----------- ----------------------------- ----------------------------

  -------------------------- ----------------------------- ----------- ------------------- -----------------------------------------------
  2. โครงการ เดอะ เลคส์                                                                     
  (ไรมอน ทาวเวอร์ เดิม) (โดย                                                                 
  กองทุนรวมบางกอกพร็อพเพอร์ตี้)                                                                 

  เงินลงทุนทั้งสิ้นประมาณ (ล้านบาท) ประมาณการระยะเวลาในการใช้เงิน   แหล่งเงินทุน                       หมายเหตุ

  1,100                      ก) 500 ล้านบาท                                                 เงินจากการเสนอขายหน่วยลงทุนครั้งแรก

                             มิ.ย. 46                       137.5       บมจ.ไรมอนแลนด์       ในฐานะผู้ถือหน่วยลงทุน 27.5%
                                                                                           โดยเป็นเงินจากการขายหุ้นสามัญเพิ่มทุนในเดือน มิ.ย. 2546

                             มิ.ย. 46                       362.5       ผู้ถือหน่วยลงทุนรายอื่นๆ   ผู้ถือหน่วยที่เหลือ 72.5% ตามสัดส่วน

                             ข) 500 ล้านบาท                                                 เงินจากการเสนอขายหน่วยลงทุนครั้งต่อๆไป (เพิ่มทุน)
                                                                                           ตามความจำเป็นในการพัฒนาโครงการ

                             ปี 2547                        137.5       บมจ.ไรมอนแลนด์       ในฐานะผู้ถือหน่วยลงทุน 27.5%
                                                                                           โดยเป็นเงินจากผลตอบแทนและการคืนเงินกู้ของโครงการ เดอะ
                                                                                           ล็อฟท์ สาทร ทั้งนี้
                                                                                           ความต้องการเงินในส่วนที่เหลือจะขึ้นกับยอดขายของโครงการ

                             ปี 2547                        362.5       ผู้ถือหน่วยลงทุนรายอื่นๆ   ผู้ถือหน่วยที่เหลือ 72.5% ตามสัดส่วน

                             2546-2547                     100.0       รายได้จากการขาย      
  -------------------------- ----------------------------- ----------- ------------------- -----------------------------------------------

ผลจากการประสบความสำเร็จในการขายของทั้งสองโครงการนี้
ทำให้บริษัทเชื่อว่าจะมีกระแสเงินสดเข้ามาสนับสนุนการลงทุนและการเติบโตของบริษัทได้ดียิ่งขึ้นและสามารถชำระคืนเงินกู้ได้

  ------------------- ----------------------------- ----------- ------------------------------------------------- ---------------------------------
  3. โครงการ เดอะ                                                                                                 
  ล็อฟท์ เย็นอากาศ (โดย                                                                                              
  บจ. คอนเท็มโพรารี่                                                                                                 
  พร็อพเพอร์ตี้ หรือ ชื่อเดิม                                                                                             
  คือ บจ.ไรมอน                                                                                                     
  ทาวเวอร์)                                                                                                        

  เงินลงทุนทั้งสิ้นประมาณ   ประมาณการระยะเวลาในการใช้เงิน   แหล่งเงินทุน                                                     หมายเหตุ
  (ล้านบาท)                                                                                                        

  680                 มิ.ย. 46                       115         เงินกู้ยืมธนาคารและเงินกู้ยืมจากผู้ถือหุ้น                     เงินกู้ 40 ล้านบาทแรก สำหรับการซื้อที่ดิน
                                                                                                                  ลงนาม วันที่ 16 ธ.ค. 46
                                                                                                                  ส่วนที่เหลือเป็นเงินกู้ยืมจากผู้ถือหุ้น

                      ต.ค. 46-ธ.ค.48                300         เงินกู้ยืมจากธนาคารและ/หรือเงินกู้ยืมจากผู้ถือหุ้นหรือเงินเพิ่มทุน   สัญญากู้ลงนาม 16 ธ.ค. 46
                                                                                                                  โดยปัจจุบันบริษัทยังไม่ได้เบิกเงินกู้ดังกล่าว

                      ต.ค. 46-ธ.ค.48                265         รายได้จากการขายโครงการและเงินจากผู้ถือหุ้น               
  ------------------- ----------------------------- ----------- ------------------------------------------------- ---------------------------------

+---------+----------+--------+------------+-------------------------+
| 4.      |          |        |            |                         |
| โครงการ |          |        |            |                         |
| เดอะ    |          |        |            |                         |
| ลีเจนด์   |          |        |            |                         |
| ศาลาแดง |          |        |            |                         |
| (โดย    |          |        |            |                         |
| บมจ.    |          |        |            |                         |
| ไรมอน   |          |        |            |                         |
| แลนด์)   |          |        |            |                         |
+---------+----------+--------+------------+-------------------------+
| เงิน     | ประ      | แหล    |            | หมายเหตุ                 |
| ลงทุนทั้งส | มาณการระ | ่งเงินทุน |            |                         |
| ิ้นประมาณ | ยะเวลาใน |        |            |                         |
| (       | การใช้เงิน |        |            |                         |
| ล้านบาท) |          |        |            |                         |
+---------+----------+--------+------------+-------------------------+
| 690     | ธ.ค. 46  | 130    | เง         |                         |
|         | – มิ.ย.   |        | ินทุนของบริษัท |                         |
|         | 48       |        |            |                         |
+---------+----------+--------+------------+-------------------------+
|         | ธ.ค. 46  | 361    | เงินกู้ย      | สัญญากู้ลงนาม 16 ธ.ค. 46   |
|         | – มิ.ย.   |        | ืมจากธนาคาร | แบ่งเป็น                  |
|         | 48       |        |            |                         |
|         |          |        |            | -   เงินกู้เพื่อซื้อที่ดิน จำนวน  |
|         |          |        |            |     90 ล้านบาท           |
|         |          |        |            |                         |
|         |          |        |            | -   เงินกู้เพื่อค่าก่อสร้าง     |
|         |          |        |            |     จำนวน 256 ล้านบาท    |
|         |          |        |            |                         |
|         |          |        |            | -   เงินกู้เพื่อเงินทุนหมุนเวียน |
|         |          |        |            |     จำนวน 10 ล้านบาท     |
|         |          |        |            |                         |
|         |          |        |            | -   เง                  |
|         |          |        |            | ินกู้เพื่อการออกหนังสือค้ำประกัน |
|         |          |        |            |     จำนวน 5 ล้านบาท      |
+---------+----------+--------+------------+-------------------------+
|         | ปี 2547 - | 199    | ร          |                         |
|         | 2548     |        | ายได้จากการ |                         |
|         |          |        | ขายโครงการ |                         |
+---------+----------+--------+------------+-------------------------+

บริษัทยังคงมีความเสี่ยงจากการจัดหาแหล่งเงินทุนมาดำเนินโครงการเดอะล็อฟท์ เย็นอากาศ
และโครงการเดอะลีเจนด์ ศาลาแดง และโครงการอื่นๆในอนาคต

1.  ความเสี่ยงจากผลกระทบจากผลประกอบการของบริษัทย่อยและบริษัทร่วม

บริษัทย่อยและบริษัทร่วมส่วนใหญ่เป็นบริษัทที่ทำธุรกิจอสังหาริมทรัพย์ เช่นเดียวกับบริษัท
ดังนั้นจึงถูกกระทบจากภาวะวิกฤตทางเศรษฐกิจ
และประสบปัญหาทางการเงินและปัญหาผลการดำเนินงานเช่นเดียวกับบริษัท
ซึ่งในอดีตผลประกอบการของบริษัทเหล่านั้นได้ส่งผลกระทบต่อผลการดำเนินงานของบริษัท
แต่ปัจจุบันบริษัทย่อยเหล่านั้นมิได้มีการประกอบกิจการ
ประกอบกับบริษัทกำลังพิจารณาจำหน่ายเงินลงทุนในบริษัทย่อยที่มิได้มีการประกอบการเหล่านั้นออกไป
ดังนั้น
ความเสี่ยงที่เกิดจากผลประกอบการของบริษัทเหล่านั้นที่จะกระทบต่อผลประกอบการของบริษัทนั้นจึงมีน้อยมาก

แต่อย่างไรก็ตามเมื่อนักลงทุนใหม่เข้ามาถือหุ้นใหญ่ในบริษัทและเข้าเป็นกรรมการในบริษัท
และเป็นผู้บริหารแผนได้มีการทบทวนและเห็นว่าบริษัทที่เกี่ยวข้องบางแห่งยังมีศักยภาพในการสร้างมูลค่า
อาทิเช่น บริษัท คอนเท็มโพรารี่ พร็อพเพอร์ตี้ จำกัด (ชื่อเดิม คือ บริษัท ไรมอน ทาวเวอร์
จำกัด) จึงได้สนับสนุนในการปรับโครงสร้างหนี้และเข้าสู่กระบวนการฟื้นฟูกิจการภายใต้ พรบ.
ล้มละลาย และได้ปฏิบัติตามกระบวนการฟื้นฟูเป็นที่เรียบร้อยแล้ว และเมื่อวันที่ 27 สิงหาคม 2546
ศาลล้มละลายกลางได้มีคำสั่งให้ยกเลิกการฟื้นฟูของบริษัทย่อย
ซึ่งบริษัทได้ประโยชน์มากกว่าการจำหน่ายออกไป อย่างไรก็ตาม
บริษัทย่อยของบริษัทอีกแห่งหนึ่งที่บริษัทเห็นว่ามีศักยภาพและบริษัทได้ส่งเข้าสู่ขบวนการฟื้นฟูแต่เจ้าหนี้ไม่เห็นด้วยกับแผนฟื้นฟูกิจการ
และศาลได้มีคำสั่งยกเลิกการฟื้นฟูกิจการเมื่อวันที่ 24 มีนาคม 2546 นั้น ดังนั้น
บริษัทในฐานะผู้ถือหุ้นรายใหญ่ได้พิจารณาและมีมติให้เลิกบริษัท
เพื่อป้องกันผลกระทบที่อาจเกิดขึ้นต่อบริษัท และเพื่อก่อให้เกิดประโยชน์แก่บริษัทสูงสุดต่อผู้ถือหุ้น

ในส่วนของเงินกู้ยืมที่บริษัทให้กู้ยืมแก่บริษัทย่อยนั้น
บริษัทได้มีการตั้งสำรองหนี้เผื่อสงสัยจะสูญไว้เต็มจำนวนแล้ว
และภาระที่บริษัทได้ค้ำประกันให้แก่บริษัทที่เกี่ยวข้อง
เจ้าหนี้ค้ำประกันได้ยื่นขอรับชำระหนี้ต่อศาลล้มละลายกลางและบริษัทได้ดำเนินการตามแผนฟื้นฟูคือทำการแปลงหนี้เป็นทุนให้แก่เจ้าหนี้ค้ำประกันเรียบร้อยแล้ว

1.  ความเสี่ยงจากการค้ำประกันหนี้ให้กับบริษัทย่อย

บริษัทมีหนี้สินที่อาจเกิดขึ้นจากการค้ำประกันเงินกู้ยืมจากสถาบันการเงินของบริษัทย่อยแห่งหนึ่ง
ในวงเงินจำนวน 68.75 ล้านบาท ซึ่งเป็นการค้ำประกันตามสัดส่วนการถือหุ้นร่วมกับผู้ร่วมทุน
โดยผู้ร่วมทุนได้เข้าค้ำประกันบริษัทย่อยดังกล่าวในวงเงินจำนวน 56.25 ล้านบาท
(บริษัทย่อยได้กู้เงินจากธนาคารพาณิชย์แห่งหนึ่ง เพื่อใช้ในการพัฒนาโครงการ จำนวน 120
ล้านบาท และให้ธนาคารออกหนังสือค้ำประกันการต่อหน่วยงานราชการ
เพื่อเป็นประกันการก่อสร้างสาธารณูปโภคในวงเงินประมาณ 5 ล้านบาท) ทั้งนี้ ในไตรมาสที่ 1
ของปี 2547 บริษัทย่อยดังกล่าวได้ชำระคืนเงินกู้ดังกล่าวเต็มจำนวนแล้ว

2.  ความเสี่ยงจากการค้ำประกันหนี้โดยบริษัทย่อย

บริษัทอาจมีความเสี่ยงที่เกิดจากการที่บริษัทย่อยไปค้ำประกันบริษัทอื่นดังต่อไปนี้

บริษัท ชะอำ แคมปัส ซิตี้ จำกัด ได้ค้ำประกันหนี้เงินกู้ของ บริษัท ไรมอน จำกัด
และอดีตผู้บริหารบริษัท เป็นจำนวนเงินรวมประมาณ 326 ล้านบาท
ซึ่งถูกธนาคารเจ้าหนี้ฟ้องร้องเมื่อปลายปี 2543 เป็นมูลหนี้รวมดอกเบี้ยจำนวนรวม 536 ล้านบาท
ซึ่งขณะนั้นคดีอยู่ระหว่างการพิจารณาของศาล และเมื่อบริษัท ชะอำ แคมปัส ซิตี้ จำกัด
ได้เข้าสู่กระบวนการฟื้นฟูกิจการของศาลล้มละลายกลางเจ้าหนี้รายนี้ได้มายื่นขอรับชำระหนี้
โดยมียอดหนี้รวมดอกเบี้ยถึงวันยื่นขอรับชำระหนี้ รวมประมาณ 621 ล้านบาท ซึ่งต่อมาเมื่อวันที่ 24
มีนาคม 2546 ศาลล้มละลายกลางได้มีคำสั่งให้ยกเลิกการฟื้นฟูกิจการของ บริษัท ชะอำ แคมปัส ซิตี้
จำกัด เนื่องจากเจ้าหนี้ไม่มีมติพิเศษเห็นชอบด้วยแผน ดังนั้น บริษัทในฐานะที่ถือหุ้น ร้อยละ 99
ในบริษัท ชะอำ แคมปัส ซิตี้ จำกัด จึงมีความเสี่ยงจากการที่ บริษัท ชะอำ แคมปัส ซิตี้ จำกัด
จะต้องชำระหนี้ให้แก่เจ้าหนี้ให้แก่เจ้าหนี้จากการค้ำประกันดังกล่าว
ซึ่งจะทำให้บริษัทต้องรับรู้ผลขาดทุนในเงินลงทุนใน บริษัท ชะอำ แคมปัส ซิตี้ จำกัด เพิ่มขึ้นอีก
บริษัทจึงจำกัดความเสี่ยงนี้ได้โดยการมีมติให้เลิกบริษัท เมื่อวันที่ 11 มิถุนายน 2546
เพื่อให้เกิดประโยชน์สูงสุดตามข้อ 1.6 และศาลล้มละลายกลางได้มีคำสั่งพิทักษ์ทรัพย์เด็ดขาด
เมื่อวันที่ 26 สิงหาคม 2546

นอกจากนี้ บริษัท ไฟคัส เบนก้า จำกัด
ซึ่งเป็นบริษัทร่วมของบริษัทและเป็นเจ้าของกรรมสิทธิที่ดินที่จังหวัดกระบี่
ได้นำที่ดินค้ำประกันหนี้ของบริษัทที่เกี่ยวข้องแห่งหนึ่ง และถูกธนาคารฟ้องร้อง
มูลหนี้เงินต้นพร้อมดอกเบี้ยเป็นจำนวนรวมประมาณ 114 ล้านบาท โดยศาลได้มีคำสั่งเป็นคดีแดงที่
06386/2545 เมื่อวันที่ 19 ธันวาคม 2545 ให้บริษัท ไฟคัส เบนก้า จำกัด
ร่วมกับลูกหนี้ชำระเงินต้น จำนวน 65 ล้านบาท พร้อมดอกเบี้ยในอัตราร้อยละ 16 ต่อปี นับแต่วันที่
1 กันยายน 2540 ถึง วันที่ 31 สิงหาคม 2542 และในอัตราร้อยละ 15 ต่อปี นับแต่วันที่ 1
กันยายน 2542 เป็นต้นไปจนกว่าจะชำระหนี้ให้แก่เจ้าหนี้เสร็จสิ้น
หรือยึดที่ดินที่จังหวัดกระบี่ออกขายทอดตลาดและนำเงินมาชำระหนี้ให้แก่เจ้าหนี้
ซึ่งที่ดินแปลงนี้มีราคาตามบัญชีสุทธิ ณ วันที่ 31 ธันวาคม 2545 เท่ากับ 110 ล้านบาท
แต่อย่างไรก็ตาม ความเสียหายที่จะเกิดขึ้นกับ บริษัท ไฟคัส เบนก้า จำกัด
ก็จะไม่กระทบกระเทือนถึง บริษัท ไรมอน แลนด์ จำกัด (มหาชน) เนื่องจากเป็นคนละนิติบุคคล
และบริษัทก็ได้ตั้งสำรองหนี้สินต่างๆ ที่ บริษัท ไฟคัส เบนก้า จำกัด มีต่อ ไรมอน แลนด์ จำกัด
(มหาชน) เป็นที่เรียบร้อยแล้ว

3.  ความเสี่ยงเกี่ยวกับหลักทรัพย์ที่เสนอขาย

    1.  ความเสี่ยงด้านการถูกเรียกใช้สิทธิ

เนื่องจากใบสำคัญแสดงสิทธินี้มีลักษณะที่ให้บริษัทสามารถเรียกให้ผู้ถือใบสำคัญแสดงสิทธิใช้สิทธิแปลงสภาพทั้งหมดหรือบางส่วนได้ทุกเมื่อ
ในกรณีที่ราคาถัวเฉลี่ยถ่วงน้ำหนักของหุ้นสามัญของบริษัทในช่วงระยะเวลา 30 วันติดต่อกัน
สูงกว่าราคาใช้สิทธิ ในอัตราไม่น้อยกว่าร้อยละ 20 โดยบริษัทจะแจ้งล่วงหน้าเป็นระยะเวลา 3
เดือน ทำให้ผู้ถือใบสำคัญแสดงสิทธิอาจถูกเรียกใช้สิทธิในขณะที่ไม่พร้อม
และอาจทำให้ต้องยอมสละสิทธิไป ทำให้ผู้ลงทุนอาจไม่ได้รับผลตอบแทนตามที่คาดไว้ อย่างไรก็ตาม
ในวันที่ 15 ตุลาคม 2546 ที่ประชุมคณะกรรมการบริษัท
ได้มีมติไม่เรียกให้ผู้ถือใบสำคัญแสดงสิทธิใช้สิทธิก่อนกำหนดตั้งแต่วันที่ 15 ตุลาคม 2546 ถึง วันที่
14 ตุลาคม 2547

2.  ความเสี่ยงเรื่องผลกระทบต่อสัดส่วนการถือหุ้นของผู้ถือหุ้น (Dilution Effect)

บริษัทได้มีการจัดสรรหุ้นสามัญไว้ในอนาคต
เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทซึ่งออกให้แก่ผู้ถือหุ้นเดิมจำนวน
1,499,206,806 หน่วย ดังนั้นในอนาคตหากมีผู้ใช้สิทธิใบสำคัญแสดงสิทธินี้
จะมีผลกระทบทางด้านสัดส่วนการถือหุ้นของผู้ถือหุ้นลดลง (Dilution Effect)
ซึ่งสัดส่วนการลดลงของการถือหุ้นของผู้ถือหุ้นจะขึ้นอยู่กับการใช้สิทธิในใบสำคัญแสดงสิทธิ
ซึ่งผู้ถือหุ้นและผู้ถือใบสำคัญแสดงสิทธิควรพิจารณาในผลกระทบดังกล่าวนี้ด้วย